Riasztás! Egészségre veszélyes készítmények kerültek forgalomba
Egyes sportolóknak szánt különleges táplálkozási célú élelmiszerek nem engedélyezett gyógyszer összetevõt tartalmaznak - közölte az ÁNTSZ.
Magyarországon is forgalomba került néhány olyan, sportolóknak szánt étrend-kiegészítõ, amelyek súlyosan veszélyeztethetik a fogyasztók egészségét. Az amerikai hatóságok ezekre riasztást adtak ki, és kiszûrésükre Magyarországon is ellenõrzési akciót indítottak - közölte az Állami Népegészségügyi és Tisztiorvosi Szolgálat (ÁNTSZ) szombati közleményében.
Mint írták: a Nemzeti Élelmiszerlánc-biztonsági Hivatal az elmúlt hónapokban több alkalommal is az Európai Unió tagállamaiban mûködõ gyorsvészjelzõ rendszeren (RASFF) keresztül érkezett riasztásokról értesítette az ÁNTSZ-t. E riasztások szerint egyes, többségében az Amerikai Egyesült Államokban gyártott, sportolóknak szánt különleges táplálkozási célú élelmiszerek nem engedélyezett gyógyszer összetevõt tartalmaznak. Ez az úgynevezett DMAA (1,3 dimethylamylamine) - amelyet egyébként az érintett készítmények címkéjén feltüntettek - az amfetaminhoz hasonló, és koffeinnel párosulva az emberi egészséget súlyosan veszélyezteti. A készítmények forgalmazását az egészségügyi hatóság megtiltotta, ezzel együtt pedig ellenõrzési akciót is indított.
Az ÁNTSZ ezért felhívja a figyelmet, hogy mind a különleges táplálkozási célú élelmiszerek, mind az úgynevezett étrend-kiegészítõk vásárlásakor a lehetõ legnagyobb körültekintéssel kell eljárni. Az ÁNTSZ felkérésére a népegészségügyi szakigazgatási szervek (NSZSZ) szeptemberben akció-ellenõrzést tartottak. Csaknem 700 élelmiszer-vállalkozást kerestek fel, s megállapították, hogy a riasztásokban megnevezett készítmények közül néhány Magyarországon is forgalomba került. Az érintett vállalkozások többsége önként kivonta azokat a piacról, s errõl partnereit is értesítette.
Az ÁNTSZ közlése szerint a különleges táplálkozási célú élelmiszerek, valamint az étrend-kiegészítõ készítmények gyógyszer-hatóanyagot nem tartalmazhatnak. A riasztásban megnevezett termékek veszélyeztethetik a fogyasztók egészségét. Az ÁNTSZ azt kéri, hogy aki DMAA-t tartalmazó készítmény forgalmazásával találkozik, jelezze az illetékes kormányhivatalok népegészségügyi szakigazgatási szerveinek.
Az NSZSZ-ek folyamatosan figyelemmel kísérik a forgalomba kerülõ étrend-kiegészítõ készítményeket, illetve különleges táplálkozási célú élelmiszereket, gyanú esetén pedig megteszik a szükséges intézkedéseket. Az ÁNTSZ ugyanakkor felhívja a lakosság figyelmét, hogy csak biztosan azonosítható forrásból származó, magyar nyelvû tájékoztatóval ellátott terméket vásároljanak.
A riasztásokban megnevezett készítmények listája megtalálható az ÁNTSZ és az Országos Élelmezés- és Táplálkozástudományi Intézet (OÉTI) honlapján, amelyen az étrend-kiegészítõkrõl is bõvebb tájékoztatás olvasható.